
Република Србија
Град Крагујевац

Градска управа за комуналне послове
Број: 110-38 /26-XXVIII
Дана:  22.07.2026. године

К р а г у ј е в а ц

Вршилац дужности начелника Градске управе за комуналне послове, на основу члана 4. став 8. Закона о запосленима у аутономним покрајинама и јединицама локалне самоуправе (ʺСлужбени гласник Републике Србијеʺ, број 21/16, 113/17, 95/18, 114/21, 92/23, 113/17 – др. закон, 95/18 – др. закон, 86/19 – др. закон, 157/20 – др. закон и 123/21 – др. закон) члана 31. и члана 42. став 3. и 9. Одлуке о организацији градских управа града Крагујевца (ʺСлужбени лист града Крагујевцаʺ, број 37/21 – пречишћен текст и 14/23) дана 22.07.2026. године, доноси
П Р А В И Л Н И К
о измени Правилника о службеним путовањима службеника  

у Градској управи за комуналне послове
Члан  1.
У члану 17. Правилника о службеним путовањима службеника у Градској управи за комуналне послове број 110-55/21- XXVIII од 23. јула 2021.године, 110-28/24-XXVIII од 4. јула 2024. године и 110-9/24- XXVIII  од 24. фебруара 2025. године (у даљем тексту: Правилник), став 1. речи: ʺуколико је запослени актом Градоначелника одређен за члана делегације Града, односно уколико је прибављена предходна сагласност Градоначелника или лица које он овластиʺ бришу се.
Члан 2.

Овлашћује се  Одељење за опште правне послове Градске управе за комуналне послове да изврши, правно – техничку редакцију утврди и објави на огласној табли органа Града пречишћен текст Правилника о службеним путовањима службеника у Градској управи за комуналне послове.
                                                                                         Члан 3.


Овај правилник ступа на снагу осмог дана од дана објављивања на огласној табли органа Града.

   ВД НАЧЕЛНИКА,

_____________________

                                                                                                                          Зорица Ђорић
О  б  р а  з  л  о  ж  е  њ  е

Правни основ за доношење Правилникa о измени Правилника о службеним путовањима службеника у Градској управи за комуналне послове (у даљем тексту: Правилник), садржан је у одредбама члана 4. став 8. Закона о запосленима у аутономним покрајинама и јединицама локалне самоуправе („Службени гласник Републике Србије“, број 21/16, 113/17, 95/18, 114/21, 92/23, 113/17 - др. закон, 95/18 - др. закон, 86/19 - др. закон, 157/20 - др. закон и 123/21 - др. закон), којима је прописано да за службенике и намештенике у јединицама локалне самоуправе, права и дужности у име послодавца, врши начелник градске или општинске управе ако је образована као јединствен орган, односно начелник управе за поједине области, члана 31. и члана 42. став 3. и 9. Одлуке о организацији  градских управа града Крагујевца (ʺСлужбени лист града Крагујевцаʺ, број 37/21 – пречишћен текст и 14/23) је утврђена надлежност начелника градске управе, да доноси одлуке, правилнике, наредбе, процедуре, упутства, решења,закључке и друга акта, као и да се Правилником  разрађују поједине одредбе прописа, као и уређују се права, обавезе и одговорности из радног односа.


Разлог за доношење овог Правилника је ефикаснији рад и поједностављење поступка упућивања запослених на службена путовања у  иностранствo.

Овај Правилник је конципиран кроз 3 члана и то:

Чланом 1. овог правилника извршена је измена става 1. члан 17. Правилника о службеним путовањима службеника у Градској управи за комуналне послове број 110-55/21-XXVIII од 23. јула 2021. године, 110-28/24-XXVIII од 4. јула 2024. године и 110-9/24-XXVIII од 24. фебруара 2025. године, тако да члан 17. након извршене измене гласи:
''Члан 17.

Решење о упућивању запосленог на службено путовање у иностранство и налог за службено путовање доноси/даје начелник Градске управе уколико је запослени актом Градоначелника одређен за члана делегације Града, односно уколико је прибављена предходна сагласност Градоначелника или лица које он овласти.

Решење о упућивању начелника Градске управе на службено путовање и налог за службено путовање у иностранство доноси/издаје Комисија, уколико је начелник Градске управе актом Градоначелника одређен за члана делегације Града, односно уколико је прибављена предходна сагласност Градоначелника или лица које он овласти.
Налог за службено путовање у иностранство садржи: име и презиме запосленог који путује, радно место на које је распоређен, место и циљ путовања, датум поласка на путовање и датум повратка са путовања, врсту смештаја, напомену о томе да ли су обезбеђени бесплатни смештај и исхрана, износ дневнице и евентуално умањење дневнице, износ аконтације који може да се исплати, врсту превозног средства којим се путује, податке о томе ко сноси трошкове службеног путовања и начин обрачуна трошкова путовања.ʺ
Чланом 2. овог правилника дато је овлашћење Одељењу за опште правне послове Градске управе за комуналне послове да изврши, правно – техничку редакцију утврди и објави на огласној табли органа Града пречишћен текст Правилника о службеним путовањима службеника  у Градској управи за комуналне послове.
Чланом 3. овог правилника уређено је питање објављивања и ступања на снагу овог правилника, у складу са чланом 196. став 4. Устава Републике Србије (ʺСлужбени гласник Републике Србијеʺ број 98/06 и 115/21), односно прописано је да овај правилник ступа на снагу осмог дана од дана објављивања на огласној табли органа Града.
